Diari Oficial de la Generalitat Valenciana


Sumari del DOGV 9930, del 05-09-2024 (2024/8842)

EXTRACTE de la Resolució de 29 de juliol de 2024, per la qual es convoquen els Premis a la innovació en matèria de servicis socials a la Comunitat Valenciana Amparo Moreno Vañó.
---------------------------------------------------------------------------------------------------------------------------------------------------------------------------------

### Dades del document

Número de DOGV
:   9930

Data del DOGV
:   05-09-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/8842

CVE
:   OOCB-F-5270-2721

Data del document
:   29-07-2024

Organisme emissor
:   Vicepresidència i Conselleria de Servicis Socials, Igualtat i Vivenda

Tipus de document
:   Extracte

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * servei social
    * distinció honorífica
    * legislació
    * assistència social

BDNS (identif.): 780708.

De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatoria el text complet de la qual pot consultar-se en la Base de dades nacional de subvencions (<https://www.infosubvenciones.es/bdnstrans/GE/es/convocatoria/780708)>

*Primer. Participants*

Podran participar en la present convocatòria les administracions públiques locals i les entitats d’iniciativa social, per si soles o agrupades, l’àmbit d’actuació de les quals siga la Comunitat Valenciana.

*Segon. Objecte de la convocatòria*

Convocar per a l’exercici 2024 els Premis a la Innovació en Matèria de Servicis Socials a la Comunitat Valenciana Amparo Moreno Vañó.

*Tercer. Objecte dels premis*

Seran susceptibles de ser premiades aquelles actuacions i iniciatives innovadores desenvolupades o en procés d’implementació per les administracions públiques locals o bé per entitats d’iniciativa social en l’àmbit de la Comunitat Valenciana, que representen models de bones pràctiques, en el marc de la prevenció de l’exclusió social, la protecció a les persones i les seues famílies, l’autonomia personal i la promoció de la inclusió.

*Quart. Modalitats*

1. Els premis s’adjudiquen en dos modalitats:

a) Bones pràctiques o pràctiques innovadores per a les administracions públiques locals.

b) Bones pràctiques o pràctiques innovadores per a les entitats d’iniciativa social de la Comunitat Valenciana.

*Quint. Bases reguladores*

Mitjançant l’Orde 10/2018, d’11 d’octubre, de la Vicepresidència i Conselleria d’Igualtat i Polítiques Inclusives, per la qual s’aproven les bases reguladores per a la creació dels Premis a la Innovació en Matèria de Servicis Socials a la Comunitat Valenciana Amparo Moreno Vañó (DOGV 8406, 19/10/2018), modificada per l’Orde 4/2021, de 8 de juliol de 2021 (DOGV número 9126, 13/07/2021).

*Sext. Quantia dels premis i dotació pressupostària*

1. Cada una de les modalitats descrites en l’apartat quart estaran integrades per quatre premis respectivament, segons es detalla a continuació:

a) Per a la modalitat de bones pràctiques o pràctiques innovadores per a les administracions públiques locals:

1r. Primer premi amb una dotació econòmica de 6.000 euros.

2n. Segon premi amb una dotació econòmica de 4.000 euros.

3r. Tercer premi amb una dotació econòmica de 2.000 euros.

4t. Quart premi consistent en una menció especial, sense dotació econòmica.

b) Per a la modalitat de bones pràctiques o pràctiques innovadores per a les entitats d’iniciativa social de la Comunitat Valenciana:

1r. Primer premi amb una dotació econòmica de 6.000 euros.

2n. Segon premi amb una dotació econòmica de 4.000 euros.

3r. Tercer premi amb una dotació econòmica de 2.000 euros.

4t. Quart premi consistent en una menció especial, sense dotació econòmica.

En cas que, en alguna de les seues modalitats, la comissió de valoració respectiva considere que el rigor i la qualitat dels treballs presentats són insuficients, es podran declarar deserts alguns dels premis i, en este cas, l’import s’incrementarà proporcionalment als premis restants d’esta modalitat.

2. La Llei 8/2023, de 27 de desembre, de pressupostos de la Generalitat per a l’exercici 2024, preveu l’existència de línia de subvenció S1128 en l’aplicació pressupostària Q6151.20.69.678Q95.9 dotada amb un import de 24.000 €.

3. La Direcció General de Gestió del Sistema Sociosanitari i de l’Institut Valencià de Formació, Investigació i Qualitat dels Serveis Socials durà a terme en els termes establits en el pla de control aprovat per la Resolució del director general de gestió del sistema sociosanitari i de l’Institut Valencià de Formació, Investigació i Qualitat dels Serveis Socials, de 28 de febrer de 2024, i publicat en el DOGV núm. 9802 de data 5 de març de 2024, de conformitat amb el que s’establix en l’apartat 3 de l’article 169 de la Llei 1/2015, de 6 de febrer, de la Generalitat, d’hisenda pública, del sector públic instrumental i de subvencions. El tipus de control serà administratiu, es podrà seleccionar una mostra aleatòria de projectes representativa en cada una de les convocatòries per a la comprovació de determinats aspectes tècnics, econòmics o administratius i el percentatge mínim de subvenció per a controlar serà del 10 % de l’import finançat.

*Sèptim. Termini de presentació de les sol·licituds*

El termini de presentació serà de 20 dies i començarà l’endemà de la publicació de la resolució de la present convocatòria en el *Diari Oficial de la Generalitat Valenciana*.

*Octau. Altres dades*

1. Sol·licituds: s’haurà de presentar una instància de sol·licitud degudament omplida, disponible en l’enllaç:

[https://sede.gva.es](https://sede.gva.es )

Per cada administració pública local o entitat d’iniciativa social l’àmbit d’actuació de la qual siga la Comunitat Valenciana, es podrà presentar, com a màxim, una única sol·licitud de participació en la modalitat respectiva. En cap cas estes podran presentar un treball ja presentat en convocatòries anteriors, i serà incompatible la concurrència a la convocatòria del premi amb l’obtenció d’altres premis pel mateix projecte.

2. Documentació per a presentar amb la sol·licitud: la prevista en els apartats sèptim i octau de la convocatòria.

3. Criteris d’admissió dels treballs: els regulats en l’apartat dècim de la convocatòria.

4. Criteris de valoració: els establits en l’apartat onzé de la convocatòria.

  

València, 29 de juliol de 2024

Susana Camarero Benítez

Vicepresidenta i consellera de Servicis Socials, Igualtat i Vivenda